En middelsstor, ganske kraftig, rødbrun påfuglspinner uten øyeflekker på vingene. Hunnen er mye større og kraftigere enn hannen. På forvingen er det et bredt, trekantet, litt mørkere brunt tverrbånd som dekker omtrent halve forkanten, men smalner kraftig inn bakover. Bakvingene har et par vage kantstriper langs ytterkanten. Forøvrig er vingene ensfargede, forvingene litt mørkere enn bakvingene. Kroppen er kledt med brunrøde hår.